# டொராண்டோ பிரகடனம்

**டொராண்டோ பிரகடனம்: எந்திரக் கற்றல் அமைப்புகளில் சமத்துவம், பாகுபாடற உரிமைகளைப் பாதுகாத்தல்** என்பது எந்திர கற்றல் பயிற்சியாளர்களுக்கும் ஆளும் அமைப்புகளுக்குமான பொறுப்பான நடைமுறைகளை ஆதரிக்கும் ஒரு பிரகடனமாகும். இது மனித உரிமைகள் கண்காணிப்பகம, விக்கிமீடியா அறக்கட்டளை உள்ளிட்ட பிற குறிப்பிடத்தக்க கையொப்பமிட்டவர்களுடன் அம்னஸ்டி இன்டர்நேஷனல் மற்றும் அக்சஸ் நவ் உள்ளிட்ட குழுக்களால் வெளியிடப்பட்ட கூட்டு அறிக்கையாகும். இது ரைட்ஸ்கான் இதழில் 2018 மே 16 அன்று வெளியிடப்பட்டது.  

இந்த பிரகடனம் நெறிநிரல்களின் சார்பு பற்றிய கவலைகள், மக்களின் வாழ்க்கையை பாதிக்கக்கூடிய பயன்பாடுகளில் எந்திரக் கற்றல், செயற்கை நுண்ணறிவைப் பயன்படுத்துவதன் மூலம் எழும் பாகுபாடு பற்றிய சாத்தியக்கூறுகள் குறித்து கவனம் செலுத்துகிறது. இந்த பிரகடனம் நெறிநிரல் பாகுபாட்டால் பாதிக்கப்படுபவர்களுக்கு இழப்பீடு வழங்குவது போன்ற உறுதியான தீர்வுகளைக் கோருகிறது.  

## உள்ளடக்கங்கள்
டொராண்டோ பிரகடனத்தில் , பன்னாட்டு மனித உரிமைகள் சட்டம் , மாநில அரசுகளின் கடமைகள் , தனியார் துறைச் செயல்பாட்டாள்ர்களின் பொறுப்புகள், ஒரு பயனுள்ள தீர்வுக்கான உரிமை ஆகியவற்றைக் குறித்து ஆறு பிரிவுகளாக பிரிக்கப்பட்ட 59 சட்ட விதிமுறைகள் உள்ளன.  

### முன்னுரை
" எந்திர கற்றல் முறைகளின் உலகில் மனித உரிமைகளுக்கு தீங்கு விளைவிப்பதற்கு யார் பொறுப்பேற்பார்கள் " என்ற கேள்வியைக் கேட்பதன் மூலம் ஆவணம் தொடங்குகிறது.எனும் ஐக்கிய நாடுகள் மனித உரிமைகள் குழுவின் பாகுபாடு பற்றிய வரையறையை இந்த ஆவணம் மேற்கோள் காட்டுகிறது.  

அரசுகள் முன்கூட்டியே பிணைகாப்பு நடவடிக்கைகளை உருவாக்க வேண்டும். தனியார் நிறுவனங்கள் பாகுபாட்டிலிருந்து பாதுகாக்க கொள்கைகளை உருவாக்க வேண்டும். முதன்மையான தரவுகளுக்கான பாதுகாப்புகள் , குறிப்பாக பாதிக்கப்படக்கூடிய மக்களுக்கான பாதுகாப்புகள் ஆகியவை நடவடிக்கைகளில் அடங்கும். வடிவமைப்பில் பாகுபாடு காட்டப்படுவதைத் தடுக்க பல்வேறு சமூகங்களுடன் இணைந்து அமைப்புகள் வடிவமைக்கப்பட வேண்டும்.  

### மாநில அரசுகளின் கடமைகள்: மனித உரிமைகளும் கடமைகளும்
இன்று அரசுகள் எந்திரக் கற்றல் முறைகளை தனியார் நிறுவனங்களுடன் இணைந்து பயன்படுத்துகின்றன. அத்தகைய மூன்றாம் தரப்பினருடன் வளர்ச்சி ஒப்பந்தம் செய்யப்பட்டாலும் கூட , மனித உரிமைகளைப் பாதுகாப்பதற்கான தங்கள் கடமையை அரசுகள் தக்க வைத்துக் கொள்ளவேண்டும். செயல்படுத்துவதற்கு முன்னும் பின்னும் தொடர்ச்சியான அடிப்படையில் அவர்கள் இடர்களைக் கண்டறிந்து வழக்கமான தணிக்கைகளை மேற்கொள்ள வேண்டும் , பின்னர் இந்த இடர்களைத் தணிக்க தேவையான அனைத்து நடவடிக்கைகளையும் எடுக்க வேண்டும். எந்திரக் கற்றல் எவ்வாறு செயல்படுத்தப்படுகிறது, தருக்கத்தை எளிதில் விளக்க முடியாத கருப்பு பெட்டி அமைப்புகளைத் தவிர்ப்பது குறித்து அவை வெளிப்படையாக இருக்க வேண்டும். அமைப்புகளும் பல்வேறு உட்குழுக்களும் தற்சார்பான நீதித்துறை அதிகாரிகளின் கடுமையான மேற்பார்வைக்கு உட்பட்டதாக இருக்க வேண்டும்.  

அரசுகள் தனியார் நிறுவனங்களின் பாகுப்பாடுகளில் இருந்து மக்களை பாதுகாக்க வேண்டும். தவறுதலான கவனக் குறைவோடு, பாகுபாடு காட்டல், தரவு பாதுகாப்பு, தனி வதிவு உரிமை ஆகியவற்றுக்கு எதிராக கட்டுத்தும் பிணைமுறிச் சட்டங்களை இயற்றுதல் வேண்டும். இதனால் பாதிக்கப்பட்ட தனியர்களுக்கு விளைவுறு ஈடுகட்டும் தீர்வு காணவேண்டும்.. மேலும், தேசிய, மாஇல அரசுகள் பன்னாட்டுச் சட்டத்தினை விரிவுபடுத்திச் சுழலுக்கேற்ப செயலாக்கநடவடிக்கை எடுத்தல் மிகவும் இன்றியமையாத்ஹதாகும்.  

### தனியார் துறை செயல்பாட்டாளர்களின் பொறுப்புகள்: மனித உரிமைகளுக்கான உரிய விடாமுயற்சி
மனித உரிமைகள் குறித்த விடாமுயற்சியை மேற்கொள்வதற்கு தனியார் நிறுவனங்கள் பொறுப்பாகும். அரசாங்கங்களைப் போலவே , தனியார் நிறுவனங்களும் பொதுவான இடர்களைக் கருத்தில் கொண்டு , மனித உரிமைகள், சமத்துவம், பாகுபாடற்ற சுயாதீனமான மனித உரிமைகள், எந்திரக் கற்றல் வல்லுனர்கள் குறித்து செயல்படும் பாதிக்கப்பட்ட குழுக்கள் உள்ளிட்ட பங்குதாரர்களைக் கலந்தாலோசித்து வளர்ச்சிக்கு முன் ஏற்படும் இடர்களை அடையாளம் காண வேண்டும். பாதிக்கப்பட்ட நபர்களுக்கான அறநிலைத் தீர்வு காண தனியார் நிறுவனங்கள் செயல்முறைகளை உருவாக்க வேண்டும் , மேலும் இந்த செயல்முறைகளை யார் மேற்பார்வையிடுவார்கள் என்பதற்கான பாத்திரங்களை அவர்களதமர்த்த வேண்டும். நீதித்துறையில் எந்திர கற்றல் முறைகளைப் பயன்படுத்தும்போது அரசாங்கங்கள் குறிப்பாக எச்சரிக்கையாக இருக்க வேண்டும். வெளிப்படைத்தன்மை, பொறுப்புக்கூறல், அறநிலைத் தீர்வு உதவக்கூடும்.